O AFACERE VIRTUOASĂ
- Bine ai venit, Jeong-suk! - Bună!
- Pot să intru? - Da, haide.
- Ai ajuns greu aici? - Nu.
Am pregătit câte ceva în caz că ți-e foame.
Unde e Jeong-rim?
I s-a făcut somn de la medicamente și a adormit mai devreme.
O s-o trezesc peste zece minute. Stai jos!
Am un lichior din flori de salcâm. Îți torn și ție un pahar?
- Nu beau în timpul programului. - Măcar puțin.
Ai rămas la fel de intransigentă.
Pot să-ți spun ceva?
Te plăceam în liceu.
- Ce? - Te plăceam foarte mult.
Dar tu îl aveai deja pe Seong-su.
A, da! Am auzit că ai divorțat.
Te-aș fi curtat mai devreme dacă aș fi știut.
E prea târziu acum?
Unde e Jeong-rim? Ar trebui să o trezești.
- E acolo. - Bine.
Jeong-rim!
Ce e asta? Unde e Jeong-rim?
A fugit acum vreo doi ani.
Cred că ai înțeles greșit. Vând produse doar pentru femei.
- Dacă aș fi știut, n-aș mai fi venit. - Am înțeles foarte bine.
Te-am mințit intenționat, altfel n-ai fi venit.
Știi ceva?
Ai rămas la fel de frumoasă.
Deci asta vinzi… Îmbracă-l!
Hei, nu poți să pleci așa! Te ajut eu să te îmbraci?
Lasă-mă!
Mama mă-sii!
Jeong-suk!
Joaca asta mă obosește.
Nu te apropia!
Chiar nu sunt un bărbat rău, să știi. Nu sunt ca Seong-su.
- Sincer îți spun. Haide! - Lasă-mă!
Dă-mi drumul!
Tu cine ești?
Nenorocitule!
Sunteți teafără?
Domnule!
Păzea!
Dle inspector!
Cine te crezi?
Doamnă Han…
Dnă Jeong-suk!
Stați liniștită.
Sunt aici.
- L-am prins. E în magazie. - Bine, domnule.
- Cred că sunteți în stare de șoc. - Așa e…
- Dați-mi drumul! Cu ce am greșit? - Veniți cu noi.
Dați-mi drumul! Ce mama dracului?!
Spune-le adevărul!
Ce ți-am făcut? Spune-le!
- Lăsați-mă! - Taci!
Vă duc acasă. Haideți la mașină!
Bine.
- Ar trebui să mergeți la spital. - Chiar n-am nimic.
Unul dintre inspectori mi-a spus că are nevoie de declarația mea.
Puteți să o dați mâine.
Gândiți-vă în primul rând la sănătatea dumneavoastră.
Odihniți-vă.
Bine. La revedere!
- Jeong-suk! - Noi suntem, colegele tale!
Numai puțin!
Am venit după ce am auzit veștile.
Da. Ar fi nemaipomenit să devii directoare de filială.
Ai avea un salariu.
E cel mai dulce cuvânt pe care-l știu. E mai dulce decât roșia asta.
Ești prima care a auzit vestea, Jeong-suk. Dintre noi patru, tu ești favorita.
Așa e.
Jeong-suk, fă-ți un nume și arată-le ce poți!
Să le arăt ce pot?
Ce? Nu contează.
Ce e?
Nu se uită la mine. Sigur e ceva.
- Haide, spune tot! - Încă nu mi-a trecut supărarea.
Proprietara magazinului a auzit de divorț. Mi-a zis tot felul de prostii.
A întrebat dacă afacerea e motivul și dacă acum o să renunți la ea.
Ce băgăcioasă e!
I-am zis că nu e vina lui Jeong-suk,
că a și uitat de divorț și că afacerea îi merge foarte bine.
Și i-am mai zis că are o prezentare la un fost coleg de liceu.
Înțeleg.
Bârfele circulă pentru că e un oraș mic. N-ai ce să faci. Nu pune la inimă!
Așa e. Nu contează. Vezi-ți de treabă și arată-le ce poți.
Yeong-bok, ia-o pe Jeong-suk la prezentarea aia.
E la ora 14:00 mâine. Ai timp, nu?
La 14:00? Da.
E absurd!
Cum de s-a întâmplat una ca asta într-un orășel atât de liniștit?
Mie-mi spui?
Cum a mers interogatoriul?
Gyeong-sik neagă acuzațiile.
Stați, fir-ar să fie!
Domnule comandant, mă știți din copilărie.
N-aș face așa ceva!
Ce tâmpenie!
E o mare tâmpenie.
Inspectore Kim, cum de l-ai prins în timpul faptei?
Cui îi pasă? Important e că l-a prins.
Nu știam ce s-a întâmplat
și chiar m-am întrebat de ce n-a venit la întâlnirea stabilită.
- Aproape mă supărasem. - Îmi cer scuze! O să vin altă dată.
Bine. O să te invit din nou după ce închidem cazul.
Când o să vină persoana vătămată?
Ținând cont de natura faptei, momentan are nevoie de liniște.
O să primesc declarația dumneaei în scris.
Derbedeul o să susțină că e nevinovat. E mai bine să-i punem față în față.
Mă ocup singur de caz.
Da, bravo ție! Te dai mare și tare.
- Ce i-ai făcut? - Nimic. L-am lovit ușor.
- Nu cumva e sânge? - Sânge? De ce sângerezi?
- Incredibil! - V-ați rănit la locul faptei?
Așa o fi. Ai zis că v-ați bătut. Nu-mi vine să cred ce nemernic!
- N-ar trebui să mergi la doctor? - N-am nimic.
- Mă duc după ce termin. - Vezi? Nu i-am făcut nimic.
- Nu pare să fie nimic. - Putea fi mult mai rău.
Deci asta vinzi… Îmbracă-l.
- Alo? - Sunt inspectorul Kim Do-hyeon.
- Da, domnule inspector. - Aș vrea să dați declarația în scris.
O să vă explic în persoană cum să completați toate documentele.
Aveți timp mâine după-amiază?
O să fiu la muncă atunci.
Deja vă întoarceți la muncă? Aveți nevoie de câteva zile libere.
Trebuie să muncesc. Eu aduc bani în casă.
Știți…
Vreau să vă rog ceva.
Întâmplarea de ieri…
Oamenii din oraș nu au cum să afle, nu?
Poftim?
Oamenii deja cred că afacerea mea a adus probleme
într-un orășel liniștit și îmi fac griji.
O să mă asigur că nu se află.
Mulțumesc!
O să încep munca la 14:00 și o să termin la 17:00.
E aproape de locul unde ați completat sondajul.
Bine. Vă aștept acolo la 17:00.
Nu trebuie să se afle nimic despre cazul doamnei Han Jeong-suk.
Bine.
Unde e inspectorul Na?
S-a dus să audieze martorii în cazul motocicletei furate.
Oare o să…
L-am lovit direct în plex.
Apoi i-am tras un picior, am sărit și l-am lovit din aer.
A urmat o lovitură circulară la 540 de grade.
- E nemaipomenit! - Da.
După ce l-am bătut bine, m-am dus să o ajut pe femeie.
Derbedeul s-a ridicat și a luat o lopată de undeva.
M-a lovit cu ea în spinare.
Și apoi?
- Am simțit că mi-a rupt oasele. - Normal.
- Dar știam că nu pot să leșin. - Normal.
M-am întors imediat și am apucat lopata.
Ce? Și ați îndoit-o?
Sunteți incredibil!
A fost ca un film de acțiune în magazia serei.
- Sunteți grozav. - Sunteți nemaipomenit!
Asta nu e povestea lui Jeong-suk?
Vinde produse pentru adulți.
- Ați zis că ați fost la periferie ieri. - Da.
Gyeong-sik are o seră acolo.
Jeong-suk s-a dus acolo ca să-și vândă produsele.
Acum totul are logică.
Ce perspicace sunteți! Mă las de meserie. Ar trebui să fiți inspectoare.
- Ce? Deci chiar e vorba de Jeong-suk? - E vorba de ea?
Nu! N-am spus nimic.
Polițiștii nu pot vorbi despre anchetele în desfășurare.
Nu împrăștiați bârfele prin oraș, da?
Ce mă doare spatele!
Despre ea e vorba.
- Sută la sută. - Sută la mie!
- Deci Jeong-suk e victima. - Exact.
- E bunuț. - Doar bunuț?
- Jeong-suk, trebuie să vorbim. - Ești acasă?
- Ce vă aduce pe aici? - E adevărat ce am auzit?
- Ce? - Gyeong-sik…
Ce ai căutat acasă la un bărbat singur?
- Ce? - Mamă…
Da. Haideți să vorbim mai târziu.
Mi-am dat seama ce figură ești când ai început să vinzi prostiile alea.
Gyeong-sik se simte nedreptățit.
A zis că tu l-ai sedus.
Băiatul meu e de față. Vă rog să încetați!
N-am terminat. Nu ți-e rușine să pleci așa?
Dacă ții la copilul tău, poartă-te frumos!
Lăsați-mă și plecați!
Auzi, ce ai făcut tu bine în viață, de-ți dă dreptul să țipi la noi?
Exact!
- Mamă… - Cum mai poți locui aici?
- Cum poți fi atât de deșănțată? - Ce mamă ar face asta?
- Poartă-te frumos! - N-o să ai viață lungă aici.
E un oraș mic, da?
COAFORUL FERMECAT
Ce?
E băiatul doamnei Heo de la imobiliare? Dar nu-i seamănă deloc!
- Hai să intrăm! - Ce? Mamă…
E mai bine la Coaforul New York.
- Zău? - Eu acolo m-am tuns.
- Nu mai spune! - Da.
- Atunci eu merg la Coaforul fermecat. - De ce vrei să mă coafez și eu?
- Vine și mătușa? - Da.
- Vine întreaga familie, inclusiv bunica. - Ce? Vine și bunica?
Nu știai? Azi sărbătorim ziua de naștere a bunicii.
- De ce nu mi-ai zis? - Fiindcă nu e treaba ta.
O să-i spun că înveți pe rupte ca să începi facultatea de farmacie.
- Deci nu sunt invitat? E ziua bunicii. - Ce să cauți acolo?
Să spui numai prostii în fața rudelor mult mai școlite decât tine?
- Mamă, ești prea dură. - Taci!
Tu, du-te la muncă. Iar tu, vino cu mine!
Ju-ri!
- A fost arestat? - Da.
- Nu-mi vine să cred! - Niciodată nu cunoști suficient omul.
- Îl credeam foarte liniștit. - Și eu.
- Au venit și ele. - Ați auzit?
- De Gyeong-sik! - E ditamai scandalul.
- Jeong-suk a trecut prin multe. - Nu se poate!
- Să nu spui nimănui! - E adevărat?
Jeong-suk, vino încoace!
De ce a plecat?
Cine sunteți?
A, da. Sunteți doamna cu vânzările.
Haideți, intrați! Soția mea e la bucătărie. Vine imediat.
Știți, mai bine…
Ce e?
- Soția mea vă așteaptă. - Nu era reprezentanta de la Fantasy?
Așa cred, dar…
Sunt eu, inspectorul Kim Do-hyeon.
- Da, domnule inspector. - Vă simțiți bine?
Da, n-am nimic.
Așa cum v-am spus și înainte, ar trebui să luați o pauză de la muncă.
- Vă duc acasă. - Nu.
Colegele mele m-au ajutat de fiecare dată când am avut probleme.
Nu mai vreau să aud zvonuri nefondate.
Poate că nu e o idee bună să vă ascundeți.
Știu că e dificil, dar nu credeți că e mai bine să înfruntați lucrurile?
Asta ar face Han Jeong-suk.
Și ce ar trebui să înfrunt, mai exact?
Mă descurc singură.
Geum-hui, îți mulțumesc că ai venit așa din scurt.
Pentru puțin. Să știi că Jeong-suk nu s-ar răzgândi în ultima clipă.
- O fi pățit ceva? - Ai dreptate.
Probabil e bolnavă. O să trec pe la ea.
Părea cam abătută ieri și îmi fac griji.
Bună seara!
- Unde ați fost? - La muncă.
La ora asta?
Povestea lui Jeong-suk a zguduit orașul.
Ce vreți să spuneți?
Oare am uitat să-i mulțumesc?
Sunt atât de zăpăcită…
Jeong-suk!
Vine.
- Doamnă Oh, Yeong-bok… - Biata de tine!
- Ce s-a întâmplat, Yeong-bok? - Am aflat ce ai pățit.
De ce nu ne-ai spus?
- De unde ați aflat? - De la proprietara magazinului de casete.
Toate femeile din oraș știu.
E numai vina mea!
Trebuia să te fi însoțit!
Trebuia să-mi fi dat seama că ceva era în neregulă ieri.
- Îmi pare rău, Jeong-suk! - N-ai de ce.
Eu ar trebui să-mi cer scuze că nu te-am însoțit astăzi.
E numai vina mea, fiindcă voiam să fiu promovată.
Cum să fie vina ta? E vina ticălosului!
Exact.
Femeile din oraș sunt foarte răutăcioase.
N-au pic de rușine!
Ce vrei să spui?
Mama lui Gyeong-sik le-a rugat
să semneze petiții și să dea declarații.
Proprietarele minimarketului, magazinului de bricolaj și măcelăriei
dau declarații mâine la poliție.
Deocamdată lasă grijile și odihnește-te!
Ju-ri e plecată la o prezentare astăzi,
dar o să vorbim cu ea mâine și o să rezolvăm problema.
O s-o rezolvați?
Cum îndrăznesc să încolțească victima? Ăștia nu-s oameni!
O să le dau o lecție mâine.
Nu e vorba de răzbunare aici. Ce am zis că fac, Geum-hui?
- Faci dreptate. - Exact! O să fac dreptate.
Am un coafor și fac vânzări la domiciliu. E epuizant să ai două slujbe.
BISTRO JINHYANG
E prea târziu ca să le chem pe fete, nu?
- Domnule! - Nu te-am văzut de mult.
- Da. - Ai avut o prezentare, Ju-ri?
Da. Sora mea are grijă de Dong-u azi, ca să am și eu puțin timp liber.
- Aduceți-mi melci și soju, vă rog. - Bine.
- Domnule, o masă pentru patru persoane. - Numai puțin, vă rog!
Numai puțin!
Văd că vă cunoașteți. N-ai putea să stai la masă cu el, te rog?
După cum vezi, nu am destule mese.
Îmi pare foarte rău!
Bine.
Ia loc aici, te rog!
Bine ați venit! Masa asta e liberă. Cu ce vă servesc?
Ce jenant!
Îmi cer scuze!
Poftim?
Am înțeles greșit, apoi m-am supărat.
Cum adică?
Mi-ați zis că arăt ca Shim Shin.
Credeam că mă plăceți.
E amuzant, nu?
Nu sunt obișnuit să primesc complimente.
Mama nu mi-a zis niciodată că arăt bine.
Complimentul dumneavoastră…
m-a bucurat mult.
Nu-i nimic. Erau doar vorbe goale.
Îmi cer scuze! Acum suntem chit.
Da, suntem.
Lasă băutura!
N-ai greșit cu nimic, da?
Ba da.
Dacă aș fi învățat mai bine…
Dacă aș fi avut mai mult succes,
aș fi putut s-o văd pe bunica.
Pe mămăița mea!
Mămăița mea…
Dacă îți e atât de dor de ea, du-te să o vezi!
Hai cu mine!
- Hai odată! - Unde mergem?
Hai mai repede!
Stai…
- Yeong-ja, mulțumim pentru tratație! - Mai poftiți pe la noi!
Vă așteptăm mai des!
Drum bun!
Aceea e bunica ta?
A îmbătrânit mult.
La mulți ani fericiți, mămăița mea!
Vreau să am succes și să apar în fața ta cu capul sus.
O să-mi ia o veșnicie.
- Drum bun! - La revedere!
O să vă sun.
Nu mai plânge!
Suflă!
O să fie bine, da?
Ia să văd…
De ce plângi?
Scuze!
Cred că sunt beat criță. Mi-ai părut foarte frumoasă dintr-odată.
Când ești treaz nu-ți mai par frumoasă?
Ba da, și atunci.
Trebuia să se stăpânească.
De ce mi-a lăsat ditamai semnul?
O fi fost primul lui sărut? Înseamnă că sigur se bucură.
COAFORUL FERMECAT
Imposibil! La vârsta lui, n-are cum să fi fost primul sărut.
Ju-ri, ești culmea! Nu trebuia să bei atât.
Bună ziua, fetelor!
- Ce faceți aici? - Vrem să-ți spunem ceva.
- Unde e Dong-u? - E la Jeong-suk.
- Jeong-suk trebuie să se odihnească. - De ce? E bolnavă?
Vă preocupă ceva?
Nu. Mâncați niște pepene galben!
Aș vrea să stai acasă în fiecare zi.
Ce copil ești!
Toate jocurile costă bani.
Mamele trebuie să lucreze ca noi să facem ce vrem.
- Trebuie să privești în ansamblu. - Dar îmi place când mama e acasă.
Auzi, vrei să ne jucăm afară?
- Nu. - Din cauza lui Yeong-min, nu?
Mamă, un băiat se ia de noi mereu.
Să știți că nu sunt laș,
dar e uite-atât de mare!
- Mai bine să-l evităm pe Yeong-min. - De ce?
De ce să ne ascundem de el dacă n-am greșit cu nimic? E nedrept.
Trebuie să-l înfruntăm orice ar fi.
Doar așa vom crea un viitor frumos pentru planeta Pământ.
Te-ai uitat la Flashman ieri?
Asta i-a spus Unu lui Cinci.
Ai dreptate. Flashman spune mereu adevărul.
Cei care fug și se ascund mereu n-au cum să aibă un viitor frumos.
Hai să-l înfruntăm!
- Bine. Haide! - Hai!
Pa!
Jucați-vă frumos!
SUPERNOVA FLASHMAN
Știu că e dificil,
dar nu credeți că e mai bine să înfruntați lucrurile?
Asta ar face Han Jeong-suk.
Cum îndrăznesc să încolțească victima? Ăștia nu-s oameni!
SUPERNOVA FLASHMAN LUPTĂ PENTRU DREPTATE!
- Chiar crezi că asta e soluția? - M-am bătut de multe ori în tinerețe.
Trebuie să intimidăm adversarul dacă vrem să câștigăm.
- De-aia trebuie să-i dăm pe spate! - Ai dreptate.
Hai să câștigăm indiferent dacă luptăm cu pumnul sau cu vorba!
Exact!
- Vin și eu. - Jeong-suk!
Vii și tu?
Da.
E problema mea.
POLIȚIA GEUMJE
Mișcă!
- Sunteți sigure? - Foarte sigure. Nu-i așa?
Așa e. Au fost multe probleme.
Nu cunosc persoană mai drăguță.
Vă rugăm să vă asigurați că nu pățește nimic.
- Doamnă Han Jeong-suk… - De ce ați venit? Cine sunt doamnele?
- Suntem locuitoare ale orașului. - Am venit să depunem mărturie.
Jeong-suk ne-a sunat în acea seară. O să vă spunem tot ce ne amintim.
Exact. Nu le ascultați pe femeile alea!
Sunt sigură că declarațiile lor sunt nefondate!
Chiar sunteți sigură?
Declarațiile dumnealor sunt în favoarea doamnei.
Cum așa?
Are dreptate.
Soția domnului Kim le-a zis că acesta are porniri nefirești
și s-a prefăcut că încă e căsătorit chiar dacă ea a fugit.
- Acestea sunt declarațiile lor. - De ce?
Ne-ați bârfit mereu că aducem probleme și ați spus că suntem indecente.
V-am bârfit? Deloc!
Produsele voastre sunt indecente. Jeong-suk n-a greșit cu nimic.
Așa e. Am cumpărat lucrurile alea doar fiindcă erau vândute de ea.
Știm că e decentă și muncitoare.
De ce ar încerca să seducă un ticălos ca Gyeong-sik?
Ai fost Miss Ardeiata în tinerețe!
Cred că glumiți!
- Nenorocitul! - Vă duce pe toți de nas.
Nu ne duce de nas, nenorocitule!
Dacă Jeong-suk avea nevoie de bani, ne-ar fi cerut nouă, nu ție!
Ăsta a fost planul ei de la început.
Voia banii din despăgubiri, nu două parale din vânzări!
Nerușinatule!
Când mi-a arătat țoalele alea deșănțate și m-a sedus, trebuia s-o fi refuzat.
- Kim Gyeong-sik! - E sărit de pe fix!
- Îți arăt eu! - Derbedeule!
- De ce râzi? - Yeong-bok…
Faceți liniște! Vă credeți pe tarla?
Noi să facem liniște? El debitează tâmpenii încontinuu!
- Îți arăt eu! - Vă rog frumos!
Ajunge!
Ce-i? Ai ceva de zis?
Taci din gură!
Ce ai zis? Ce tot șoptești acolo?
Așa a fost dintotdeauna.
Și în seara aia avea ochii în lacrimi și îmi șoptea tot felul de chestii.
Taci din gură, perversule!
Ce mă fac? Nu trebuia să reacționez atât de violent.
Eu n-am văzut nimic.
- Ce? - Sunt sigur că nici ceilalți n-au văzut.
Îmi cer scuze!
Ați fost rănit din cauza mea…
iar eu nici măcar nu v-am mulțumit.
Și m-am supărat fiindcă vă făceați griji pentru mine.
Nu-i nimic.
Regret ce v-am spus. Eram frustrat din cauza situației.
M-am liniștit acum câteva clipe.
Jeong-suk!
A ieșit.
Sunteți așteptată. Sper să aveți mai multă grijă de dv. pe viitor.
De ce-mi dați tofu?
Serios? Lumea o să creadă că doar ce a ieșit din arest.
A fost la poliție, de-aia i l-am dat.
Mănâncă-l!
Dacă mănânci tofu alb, o să fii ferită de necazuri.
Mănâncă și ușurează-te după aia.
- Chiar m-ai surprins de data asta. - De ce?
Credeam că-i porți pică.
De ce să-i port pică?
E normal să ții cu familia.
N-am avut de ales și i-am luat apărarea soțului meu,
dar o parte din mine a simțit că îi sunt datoare.
Gata, m-am achitat de datorie. Nu-ți mai face griji și mănâncă liniștită!
Așa…
Practic, toate am fost la poliție. Tuturor trebuie să ne dai tofu.
Așa e. Adu tofu tuturor celor care au fost la poliție.
Plătesc eu.
- Ce bine! - Cât face?
Putem primi și o sticlă de cidru?
Sigur că da.
Ce idee bună!
Unu, doi, trei, patru, cinci, șase…
- Vin imediat. - Eu am întrebat pentru noi trei.
- Geum-hui, ești cea mai bună. - Mulțumim!
Mă simt mult mai bine.
Nu vi s-a părut că Jeong-suk a fost grozavă?
În loc să-l pălmuiască, i-a tras un pumn în cap.
Habar n-aveam că Jeong-suk se pricepe să înjure.
- I-a zis: „Tacă-ți melița!” - Serios?
Nu cred că am zis „meliță”. Așa am zis?
- M-am simțit răzbunată. - Exact.
Eu nu cred că aș putea să iau atitudine așa în fața cuiva.
Nici eu. Jeong-suk, cum de ai avut curaj? Te-a învățat cineva?
Dacă mă gândesc bine, da.
Cine?
Flashman.
Și…
încă cineva.
INFRACTOR: KIM GYEONG-SIK
PERSOANĂ VĂTĂMATĂ: HAN JEONG-SUK
Taci din gură, perversule!
Inspectorul Kim Do-hyeon, poliția Geumje.
Sunt eu, Han Jeong-suk.
Bună seara!
S-a întâmplat ceva?
Nu, nimic.
Din întâmplare, sunteți liber mâine?
Mâine?
Da.
POLIȚIA GEUMJE
Ce faci aici? Ai lucrat toată noaptea?
Da. V-am lăsat pe birou raportul despre Kim Gyeong-sik.
Ce repede te-ai mișcat! O să fim lăudați datorită ție.
E suspect.
Cum adică?
Probabil i-a fost greu, dar a rămas peste noapte
ca să termine raportul.
Îi pasă cam mult de reprezentanta de vânzări.
Mi se pare dubios. Sunt convins…
că vrea o reducere pentru produse.
- Ce ai zis? - Produsele masculine sunt scumpe.
Un inel costă 10.000 de woni. Un prezervativ aromat, 3000 de woni.
O sticluță cu ulei pentru masaj costă 10.000 de woni.
Auzi, dar de unde știi lucrurile astea?
Mă faci să cred că te interesează.
Pe mine? De parcă mi-ar trebui la ceva!
Atunci nu mai vorbi prostii și ocupă-te de Du-seok.
A ieșit din închisoare azi.
Iar o să ne creeze probleme.
Ai grijă pe unde mergi!
Ce bine e acasă!
Mi-era dor.
EOM DAE-GEUN, LEE JU-RI
Doar 62%?
Chiar nu mă așteptam. În fine!
Putem să lucrăm împreună și să compensăm ce lipsește.
Adică 38%.
- Ce faci? - M-ați speriat!
M-ați speriat, domnule Choi.
Te-am speriat? Vai, ce rău îmi pare!
Ai o grămadă de medicamente de sortat și tu stai și aștepți să te sperii eu!
- Tocmai… - Mă macină regretele!
N-o să pot să dorm la noapte.
- Tocmai voiam să mă apuc. - Să n-aud nici musca, clar?
O să mă bage-n mormânt!
- Bună ziua! - Bună ziua, doamnă!
Am probleme cu stomacul de câteva zile.
- Am grețuri. - Dați-mi mâna, vă rog.
Cealaltă!
- Simțiți ceva? - Nimic.
Pare să fie totul în regulă. Nu aveți gâlme deloc.
Ați mâncat ceva ce nu v-a priit?
Ieri am mâncat tofu cu câteva persoane.
Sunt singura care se simte rău. Nu cred că e de la mâncare.
- Dați-mi ceva pentru digestie, vă rog. - Bine.
Nu cumva…
Nu cumva sunteți însărcinată?
Eu? Am născut de curând.
Încă alăptez.
Alăptarea nu împiedică sarcina. Ar fi mai bine să verificați.
Am patru copii deja.
Aș ști dacă aș fi însărcinată.
- Dați-mi pastilele, vă rog. - Bine.
Fir-ar!
Alo?
Sunt eu, Du-seok.
Deci trăiești.
Mă gândeam că ai pățit ceva. N-ai venit în vizită niciodată.
Îmi pare rău, dar n-am venit fiindcă sunt ocupat cu copiii.
Înțeleg.
În orice caz, hai să ne vedem. Unde stai?
Nu-mi zice că tot în cămăruța aia!
Nu prea te-ai descurcat în viață.
Am găsit ceva de muncă.
Te bagi?
- Ce? - Știu că te-ai retras, dar e ceva sigur.
Ai patru copii.
Ar trebui să locuiești într-o casă cu trei camere.
Mă prefac că nu te-am auzit. Crezi ce vrei, dar sunt foarte fericit.
Nu mă mai suna niciodată dacă vii cu prostii din astea.
Mi-ar părea rău să-mi refuzi oferta.
Nu mai fi atât de înverșunat.
Nimeni nu fură de plăcere.
Nevoia te împinge.
- Te-ai întors. - Da.
- Ai găsit medicamentul? - Da. L-am luat.
Stai acolo. Îți fac niște terci.
Domnule inspector!
- Ați ajuns înaintea mea. - Da. Luați loc, vă rog.
V-ați gândit la propunerea mea?
Da.
O să vă refuz.
Vă sunt recunoscător că vreți să mă ajutați să-mi găsesc părinții,
dar e o problemă pe care trebuie să o rezolv eu.
Singur.
Probabil ați simțit la fel.
Și eu mă simt dezamăgită când văd că vreți să vă ascundeți problemele.
- Da, dar… - Treaba e destul de simplă.
Haideți să încercăm.
Dacă nu vă sunt de ajutor, puteți să-mi cereți oricând să plec.
Intrați!
- Aici doar dorm. Nu e nimic de văzut. - Înțeleg.
- Mă duc să aprind lumina în pivniță. - Bine.
- Puteți coborî! - Bine.
Aici e…
Aveți grijă!
- Aveți o grămadă de materiale. - Da.
M-am gândit că femeia care m-a dus la mănăstire era probabil din Geumje…
dar nu știu dacă încă mai locuiește aici.
Adică una dintre aceste femei ar putea fi mama dumneavoastră?
Nu știu.
Nu știu dacă era mama mea sau dacă m-a găsit din întâmplare.
Am micșorat lista ca să vorbesc cu ele față în față.
Și am găsit un nou indiciu.
Un indiciu?
SUGARI RĂPIȚI ÎN TIMPUL INCENDIILOR AL CINCILEA CAZ
Habar n-aveam că s-a întâmplat așa ceva în Geumje.
Deci cineva dădea foc caselor și răpea bebeluși în haosul creat.
Exact.
De cele mai multe ori era vorba de bebeluși din familii sărace.
Cum de au existat atâtea cazuri?
Au crezut că au fost simple dispariții.
Ulterior au aflat că era vorba de răpiri și au făcut cazul public.
Dacă ar fi făcut-o de la început, nu s-ar mai fi ajuns aici.
Apropo,
pot să vă întreb de ce credeți că sunteți unul dintre bebeluși?
Am cicatricea de când am fost abandonat.
Femeia care m-a lăsat la mănăstire a zis că m-a găsit fără părinți,
în timpul unui incendiu.
Și…
visez același lucru iar și iar.
De când mă știu am același coșmar.
Nu-mi amintesc ultima dată
când am dormit liniștit.
Înseamnă că trebuie să cercetăm cazul.
Da.
Trebuie să o luăm de la capăt și să schimbăm abordarea.
Atunci sigur o să aveți nevoie de ajutorul meu.
Mă întâlnesc des cu femeile din oraș și pot să le pun întrebări.
Cred că vor fi mai deschise cu mine decât cu dumneavoastră.
Scuzați-mă că plec în grabă. Am pierdut noțiunea timpului.
- Trebuia să vă ajut să faceți curat. - Nu-i nimic.
- Vă conduc. - Nu e nevoie. Stația de autobuz e acolo.
Intrați în casă.
S-AR PUTEA SĂ FIE VICTIMA UNEI RĂPIRI DUPĂ UN INCENDIU
DACĂ E AȘA, PROBABIL CĂ PĂRINȚII ÎL CAUTĂ
Mă caută?
Uite-o pe mama!
Mami!
Când ți-am cumpărat înghețată, ai spus că sunt cea mai bună,
dar mă lași baltă de cum o vezi pe mama.
Înțeleg. Toți copiii își iubesc mama mai mult decât orice.
Ai dreptate. Mama e cea mai bună din lume.
Ți-a mers bine? Ce ai făcut?
Carnețelul meu!
De ce e ușa deschisă?
Domnule inspector!
Domnule inspector…
Domnule!
Domnule inspector?
Domnule…
De când mă știu am același coșmar.
Nu-mi amintesc când am dormit liniștit ultima dată.
Oare…
Domnule detectiv!
Domnule!
Vă simțiți bine?
Ați avut un coșmar?
O AFACERE VIRTUOASĂ
Trebuie să le atragem cumva.
Ce-ar fi să oferim bilete gratuite celor care vin la prezentările noastre?
Jeong-suk, ești foarte motivată de posibila promovare.
De ce te-ai încurcat cu nenorocitul ăla ca să faci ceva
ce ți-a distrus toată viața?
Au trecut peste 30 de ani.
Nu contează dacă găsești vinovatul, fiindcă fapta s-a prescris deja.
O să creadă că suntem un cuplu.
Haideți să ne prefacem că o să ne căsătorim curând.
După ce intrăm în vorbă cu ea, o să-i punem câteva întrebări.
Când sunt cu dumneavoastră…
mă simt derutat.
Vreau să aflu.
Subtitrarea: Giana Stănculescu